ટ્રેન અકસ્માતમાં જીવ ખોઈ બેઠલ 43 વર્ષીય શફીઉદ્દીન અબ્દુલ ગની પોતાના પરિવાર સાથે શનિવાર સવારે અંદાજિત 5.40 વાગ્યે દાદર સેન્ટ્રલ રેલ્વે સ્ટેશન પરથી ટ્રેન પકડી રહ્યો હતો. તેની સાથે બુરખમાં રહેલી બે મહિલાઓ પણ વિડીયોમાં જોઈ શકો છો. અકસ્માત વખતે ગનીનાં હાથમાં બેગ હતી. જે કારણોસર ચાલતી ટ્રેનમાં ગની માટે પ્રવેશવું લગભગ અશક્ય બની ગયું હતું. તે ટ્રેનમાં પ્રવેશે તે પહેલા તેની સાથે રહેલી બે મહિલા બેસી ચૂકી હોય છે. જેને લઈને ગની જેમ તેમ કરીને ટ્રેનમાં ઘુસવાનો પ્રયત્ન કરતો નજર પડે છે પરંતુ તે અચાનક સમતુલન ખોઈ બેસતા ટ્રેન અને પાટા વચ્ચે ફસાઈ જતો માલુમ પડે છે. આ ઘટના બાદ ગનીને સારવાર માટે સાયન હોસ્પિટલમાં ખસેડવામાં આવ્યો હતો. જ્યાં તને મૃત જાહેર કરાયો હતો.